Lav et referat af nedenstående tekst:

Tekst:
Opdatering: Den savnede person er 21. marts 2023 blevet fundet - afgået ved døden. Artiklen er derfor opdateret. Mandens navn og billede er fjernet. Den 56-årige mand fra Aalborg er ikke set siden mandag aften i sidste uge, da han gik tur på Mølleparkvej i Aalborg. Og selv om Nordjyllands Politi har ledt efter ham lige siden, er han stadig sporløst forsvundet. Nu oplyser efterforskningsleder Michael Karstenskov, at den 56-årige er efterlyst internationalt. -	Det er ikke ud fra en specifik mistanke, men vores vurdering i denne sag har været, at det er nødvendigt. Både frivillige og Nordjyllands Politi leder efter den savnede 56-årige. Tirsdag leder Politiet både med hunde og droner. Desuden bekræfter Michael Karstenskov, at dykkere er indsat for at afsøge området omkring kridtgraven ved Hasseris i Aalborg. Politiet beskriver deres indsats som en bred efterforskning, hvor ingen døre er lukket. Der mangler fortsat en milepæl, som kan bringe efterforskningen videre. Kan ende trist Michael Karstenskov fortæller, at jo længere tid der går, jo mindre bliver sandsynligheden for at finde ham i live. -	Som de pårørende også er klar over, så kan udfaldet blive en trist situation. Nordjyllands Politi er dagligt i kontakt med de pårørende, og koordinerer også eftersøgningsindsatens med den frivilige organisation Missing People. Stadig brug for hjælp Michael Karstenskov appellerer fortsat til offentlighedens hjælp og henstiller til, at man ikke holder sig tilbage, hvis man ved noget. Oplysninger kan overdrages til politiet på telefonnummeret 114. Den savnede beskrives som dansker, 180 til 185 centimeter høj, har mørkt/gråligt kort hår, er slank af bygning og var, da han gik, iført blå cardigan sweatshirt/trøje, sandfarvede shorts, som går ned til knæene samt iført sorte tennissko.

Referat:
Det er mere end en uge siden, at den 56-årige mand fra Aalborg sidst blev set. Nordjyllands Politi mangler fortsat en milepæl i efterforskningen og har nu udstedt international efterlysning.